b'\n_START_ARTICLE_\nJuno Reactor\n_START_SECTION_\nV\xc4\x93sture\n_START_PARAGRAPH_\n1993. gad\xc4\x81 Juno Reactor izlaida savu pirmo singlu - Laughing Gas. Taj\xc4\x81 pa\xc5\xa1\xc4\x81 gad\xc4\x81 tika izlaists grupas debijas albums "Transmissions". Past\xc4\x81v uzskats, ka tie\xc5\xa1i ar \xc5\xa1o albumu tika aizs\xc4\x81kts transa m\xc5\xabzikas paveids - goa transs. 1994. gad\xc4\x81 tika izdots ce\xc4\xbcojo\xc5\xa1ajam m\xc4\x81kslas projektam The Missile Project sarakst\xc4\xabt\xc4\x81 m\xc5\xabzika, kas bija 61 min\xc5\xabti gara dziesma ar nosaukumu "Luciana". 1996. gad\xc4\x81 tika izdots tre\xc5\xa1ais albums - "Beyond the Infinite". 1997. gad\xc4\x81 Juno Reactor s\xc4\x81ka pal\xc4\x93n\xc4\x81m att\xc4\x81lin\xc4\x81ties no tipisk\xc4\x81m deju m\xc5\xabzikas ska\xc5\x86\xc4\x81m un m\xc5\xabzik\xc4\x81 s\xc4\x81ka iesaist\xc4\xabt da\xc5\xbe\xc4\x81das afrik\xc4\x81\xc5\x86u cil\xc5\xa1u m\xc5\xabzikas nianses. Votkinss sadarboj\xc4\x81s ar Dienvid\xc4\x81frikas perkusionistu grupu "Amampondo" un ierakst\xc4\xabja singlu"Conga Fury|. Taj\xc4\x81 pa\xc5\xa1\xc4\x81 gad\xc4\x81 tika izlaists albums "Bible of Dreams". 2000. gad\xc4\x81 tika izlaists piektais albums - "Shango". Singls "Pistolero", kuru Votkinss bija ierakst\xc4\xabjis kop\xc4\x81 ar grupas Billy Idol \xc4\xa3it\xc4\x81ristu St\xc4\xabvu St\xc4\xabvensu tika izmantos gam filmas "Reiz Meksik\xc4\x81" rekl\xc4\x81mas rull\xc4\xabt\xc4\xab, gan ar\xc4\xab pa\xc5\xa1\xc4\x81 filmas ska\xc5\x86u celi\xc5\x86\xc4\x81. 2002. gad\xc4\x81 Votkinss apvienoja St\xc4\xabva St\xc4\xabvensa \xc4\xa3it\xc4\x81ru ar jap\xc4\x81\xc5\x86u tradicion\xc4\x81lo taiko bungu bundzinieku grupu "GOCOO" un ierakst\xc4\xabja singlu "Hotaka". 2003. gad\xc4\x81 tika izlaista lab\xc4\x81ko dziesmu izlase - "Odyssey 1992 - 2002". 2004. gada albums "Labyrinth" p\xc4\x81rsvar\xc4\x81 sast\xc4\x81v\xc4\x93ja no Votkinsa m\xc5\xabzikas, kas tika sarakst\xc4\xabta "Matrikss" filmu trilo\xc4\xa3ijai. 2006. gad\xc4\x81 Votkinss atkal izm\xc4\x93\xc4\xa3in\xc4\x81ja ko jaunu un kop\xc4\x81 ar Bratislavas radio simfonisko or\xc4\xb7estri ierakst\xc4\xabja anime multfilmas "Brave Story" ska\xc5\x86u celi\xc5\x86u. 2008. gada mart\xc4\x81 tika izlaists Juno Reactor sept\xc4\xabtais albums - "Gods & Monsters"'